500 मीट्रिक टन क्षमता का वेयर हाउस तैयार
कृषि उपज मंडी में वेयर हाउस की कमी अब पूरी हो गई है। मंडी बोर्ड द्वारा 500 मीट्रिक टन क्षमता के वेयर हाउस का निर्माण किया गया है। 24 लाख रुपए की लागत से 20 बाई 25 मीटर लंबाई चौड़ाई का वेयर हाउस तैयार हो चुका है। 15 दिन के भीतर वेयर हाउस का उपयोग सामग्री रखने के लिए किया जाने लगेगा। शुभारंभ होने के बाद लोग अपनी उपज रखना शुरू कर देंगे।
मंडी में वेयर हाउस नहीं होने से किसानों सहित व्यापारियों तथा सरकारी समर्थन मूल्य केन्द्र पर खरीदी के लिए उपज रखने प्राइवेट वेयर हाउस का सहारा लेना पड़ता था। इससे समय अधिक लगता था और परिवहन की व्यवस्था अलग से करना पड़ती थी, जिससे अतिरिक्त खर्च भी किसानों एवं व्यापारियों को उठाना पड़ता था। मंडी में ही वेयर हाउस बन जाने से सबसे अधिक व्यापारियों को परेशानी होती थी, जिन्हें अपनी उपज का स्टाक करने के लिए भारी मशक्कत उठाना पड़ती थी। कृषि उपज मंडी परिसर से तीन किमी दूर तक वेयर हाउस है। जहां तक अनाज को ले जाना और आवश्यकता पड़ने पर वहां से फिर परिवहन का खर्च वहन करना पड़ता था। नगर में अभी आधा दर्जन प्राइवेट वेयर हाउस हैं, जो मंडी से करीब तीन किमी दूर सागर रोड पर हैं।
इन्हें होगा लाभ
व्यापारी अभी अपना माल प्राइवेट वेयर हाउस में रखते थे। वहीं क्षेत्र के किसान अपनी उपज प्राइवेट वेयर हाउस में रखते थे और उपज के अच्छे रेट मिलने पर वेयर हाउस से मंडी तक लेकर आते थे। अब ऐसे किसानों को कृषि उपज मंडी में ही उपज रखने में लाभ होगा।
विधिवत किया जाएगा शुभारंभ
वेयर हाउस में थोड़ा काम और बचा है, जिसे शीघ्र ही पूर्ण करा लिया जाएगा। कार्य पूर्ण होते ही वेयर हाउस का विधिवत शुभारंभ कराया जाएगा, जिससे व्यापारियों और किसानों को अपनी उपज रखने में आसानी होगी। वेयर हाउस के साथ ही मंडी में 59 लाख 55 हजार की लागत से सीसीकरण भी कराया गया है। राधाबाई वरकरे, मंडी अध्यक्ष
व्यापारियों को उपज रखने की मिलेगी सुविधा
व्यापारी संघ के अध्यक्ष संजय ओसवाल,व्यापारी प्रतिनिधि राहुल जैन का कहना है कि व्यापारियों को अपनी उपज रखने में पहले के मुकाबले अब आसानी हो जाएगी। मंडी में ही माल खरीदने के बाद जरूरत पड़ने पर मंडी परिसर में ही वेयर हाउस में रख सकते हैं। वहीं देवलापुर के किसान राजेन्द्रसिंह, बेरखेड़ी के बलदार खां, माला के सईद खां, कल्याणपुर के गोविंद गौर, सुभान खां, दामोदर प्रसाद साहू, इस्माइल खान, हप्सिली के संजय पटेल,पांडाझिर के लक्ष्मण प्रसाद का कहना है कि अभी हमें अपनी उपज का स्टाक करने के लिए प्राइवेट वेयर हाउस में रखना पड़ता था और विक्रय करने पर परिवहन का खर्च भुगतना पड़ता था। मंडी परिसर में वेयर हाउस बनने से खर्च कम पड़ेगा और समय की भी बचत होगी।
कृषि मंडी परिसर में 24 लाख रुपए की लागत से तैयार हो रहा है नया वेयर हाउस। इससे किसानों को आसानी होगी।
सुविधा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva